《飞轮团扇歌》
宋代·刘敞

赤云烧天天欲焚，深堂如炮井如饙。肴乾不食酒具陈，君胡愁嗟念南熏。

主人白羽奇且新，捷逾輠膏机有神。飞廉舒御旋相奔，晻蔼翕霍娱坐宾。

衣襟飘飘恍凌云，何用御风绝埃尘。主人顾嗟颜色颦，安得救暍通下民。

羊角扶摇非敢珍，愿使大鹏离隐沦。上客捧觞起为贺，君宜千年位卿佐。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。